kardosdrur/scandi-wiki huggingface dataset:
Wade Barrett (fodboldspiller)

Wade Barrett (født 23. juni 1976 i Virginia Beach) er en amerikansk tidligere fodboldspiller.

Barrett spillede fodbold, mens han gik på college og blev udtaget til sæsonens hold det sidste år, han spillede her. Derefter blev han valgt til Major League Soccer-holdet San Jose Clash, hvor han spillede i perioden 1998-2002. Han var dermed med til at blive nordamerikansk mester, idet San Jose vandt titlen i 2001. I sin tid i klubben blev han efterhånden omskolet fra at være offensiv midtbanespiller til at være forsvarsspiller, og han endte som venstre back. På denne position blev han valgt som ligaens bedste i 2002.

Derpå prøvede Barrett lykken i Europa, hvor han først kom på kontrakt i danske AGF i sommeren 2002. Han fik aldrig etableret sig som fast spiller på klubbens førstehold, og i vinterpausen 2003-04 blev han han udlejet til norske Fredrikstad FK. Ved sæsonens slutning i sommeren 2004 vendte han tilbage til USA og sin gamle klub, der i mellemtiden havde skiftet navn til San Jose Earthquakes. Her kom Wade Barretts karriere igen i gang for alvor, og han blev sammen med resten af klubben af MLS' supportere valgt til sæsonens hold. I 2005 flyttede han sammen med hele resten af holdet til Houston, hvor holdet nu fik navnet Houston Dynamo. Barrett blev holdkaptajn og var med til at blive nordamerikansk mester to gange for klubben i 2006 og 2007. Han sluttede sin aktive karriere i 2009, hvorefter han overgik til at blive assistenttræner for klubben.

Barrett nåede at få to landskampe for : Første gang i en kamp mod  17. november 2002 og anden gang i marts 2007 i en venskabskamp mod . Mellem disse to kampe havde han været indkaldt til en VM-kvalifikationskamp i 2005, men her var han skadet og kom ikke i kamp.

Noter

Eksterne henvisninger 

Fodboldspillere fra USA
Fodboldspillere fra AGF
Fodboldspillere fra Houston Dynamo
Willy Gysi

Willy Gysi (født 9. januar 1918) var en schweizisk håndboldspiller som deltog under Sommer-OL 1936.

Han var en del af det schweiziske håndboldlandshold, som vandt en bronzemedalje. Han spillede i to kampe som målmand.

Eksterne henvisninger 
 

Håndboldspillere fra Schweiz
Olympiske bronzemedaljevindere fra Schweiz
Deltagere for Schweiz ved sommer-OL 1936
Olympiske håndboldspillere fra Schweiz
Olympiske medaljevindere i håndbold
Håndboldspillere ved sommer-OL 1936
Medaljevindere fra Schweiz ved sommer-OL 1936
Erland Herkenrath

Erland Herkenrath (24. september 1912, Zürich – 17. juli 2003, Weggis) var en schweizisk håndboldspiller som deltog under Sommer-OL 1936.

Han var en del af det schweiziske håndboldlandshold, som vandt en bronzemedalje. Han spillede i alle fire kampe.

Eksterne henvisninger 
 http://www.databaseolympics.com/players/playerpage.htm?ilkid=HERKEERL01 

Håndboldspillere fra Schweiz
Olympiske bronzemedaljevindere fra Schweiz
Deltagere for Schweiz ved sommer-OL 1936
Olympiske håndboldspillere fra Schweiz
Olympiske medaljevindere i håndbold
Håndboldspillere ved sommer-OL 1936
Medaljevindere fra Schweiz ved sommer-OL 1936
Personer fra Zürich
Ernst Hufschmid (håndboldspiller)

Ernst Hufschmid (født 9. oktober 1910) var en schweizisk håndboldspiller som deltog under Sommer-OL 1936.

Han var en del af det schweiziske håndboldlandshold, som vandt en bronzemedalje. Han spillede i alle fire kampe.

Eksterne henvisninger 
 

Håndboldspillere fra Schweiz
Olympiske bronzemedaljevindere fra Schweiz
Deltagere for Schweiz ved sommer-OL 1936
Olympiske håndboldspillere fra Schweiz
Olympiske medaljevindere i håndbold
Håndboldspillere ved sommer-OL 1936
Medaljevindere fra Schweiz ved sommer-OL 1936
Willy Hufschmid

Willy Hufschmid (født 9. oktober 1918) var en schweizisk håndboldspiller som deltog under Sommer-OL 1936.

Han var en del af det schweiziske håndboldlandshold, som vandt en bronzemedalje. Han spillede i tre kampe.

Eksterne henvisninger 
 Profil på databaseolympics.com 
 http://www.sports-reference.com/olympics/athletes/hu/willy-hufschmid-1.html 

Håndboldspillere fra Schweiz
Olympiske bronzemedaljevindere fra Schweiz
Deltagere for Schweiz ved sommer-OL 1936
Olympiske håndboldspillere fra Schweiz
Olympiske medaljevindere i håndbold
Håndboldspillere ved sommer-OL 1936
Medaljevindere fra Schweiz ved sommer-OL 1936
Danske dekorationer

Dette er en liste over Danmarks ridderordener, hæderstegn og medaljer og er forsynet med de forkortelser, som er gængs på dansk, fx i Kongelig Dansk Hof- og Statskalender, Kraks Blå Bog og i Danmarks Adels Aarbog.

Den aktuelle liste er baseret på en opgørelse på kongehusets hjemmeside samt Danmarks Adels Aarbog fra 1929. Derudover er en række private hæderstegn også nævnt.

Aktuelle

Ridderordener

Dekorationer

Uofficielle dekorationer

Historiske dekorationer

Se også 
 Ridder- og fortjenstordener, hæderstegn og medaljer

Kilder 
 Lars Stevnsborg, Kongeriget Danmarks ordener, medaljer og hæderstegn, Syddansk Universitetsforlag, 2005
 Louis Bobé, De Kongelige Danske Ridderordener og Medaljer. II. Bind 1950, s. 428-431
 Haandbog for Søværnet (1859-1968) [PDF]
 V. Teisen og Louis Bobé (red.), Danmarks Adels Aarbog 1929, XXIII.
 H. F. Grandjean, De Kgl. Danske Ridderordener 1903, s. 169-170
 Danske dekorationers indbyrdes rækkefølge , 2017 i kongehuset.dk
 Hofmarskallatets reglement af august 2003 om bæring af dekorationer, 2003 i jef.dk
 Forkortelsesliste over danske og udenlandske ridderordener og hæderstegn i Kongelig Dansk Hof- og Statskalender 2014, s. 197-209
 Forkortelser anvendt i Kraks Blå Bog 1974 (PDF)

Referencer 

Lister relateret til Danmark
Werner Meyer (håndboldspiller)

Werner Kress Meyer (30. maj 1914 – 10. september 1985) var en schweizisk håndboldspiller som deltog under Sommer-OL 1936.

Han var en del af det schweiziske håndboldlandshold, som vandt en bronzemedalje. Han spillede i tre kampe.

Eksterne henvisninger 
 Profil på databaseolympics.com 

Håndboldspillere fra Schweiz
Olympiske bronzemedaljevindere fra Schweiz
Deltagere for Schweiz ved sommer-OL 1936
Olympiske håndboldspillere fra Schweiz
Olympiske medaljevindere i håndbold
Håndboldspillere ved sommer-OL 1936
Medaljevindere fra Schweiz ved sommer-OL 1936
Folketingsvalget 24. maj 1881

Der afholdtes valg til Folketinget 24. maj 1881. Venstre fik flest stemmer og stemmeprocenten var på cirka 47,8%.

Results

Kilder 

Politiske valg i 1881
1881 05 24
Morogoro

Morogoro er en by i Tanzania som ligger 200 km vest for Dar-es-Salaam og er hovedstad i regionen Morogoro. Byen havde i 2009 294.467 indbyggere, og et areal på på 535,04 km².

Byen ligger i nærheden af Uluguru-bjergene. Byen er et landbrugscenter, og Sokoine landbrugsuniversitet ligger i byen. Her ligger også Tanzanias økonomiske universitet; IDM (Institute of Management Development). Morogoro er en kendt by indenfor tanzaniansk musik; Salim Abdullahs cubanske marimbaband kom fra Morogoro, det samme gjorde sangeren og guitaristen Mbaraka Mwinsheshe. Byen er også kendt for sine fodboldklubber.

Morogoro er et knudepunkt for vejene mellem Dar-es-Salaam og landets hovedstad Dodoma og mellem Dar-es-Salaam og Mbeya. Det går tog fra Morogoro til Dodoma, Mwanza og Kigoma.

Byer i Tanzania
Dønning

En dønning er en vindskabt bølge, der eksisterer længe efter, at vinden har lagt sig. Dønninger kan bevæge sig over store afstande, op til flere tusind km. Da dønninger er dispersive, dvs. at fasehastigheden er afhængig af bølgelængden, kan måling af forandring i bølgelængden bruges til beregning af afstanden til det stormcenter, der genererede dønningerne.

Vandbølger
Wete

Wete er en by på vestkysten af øen Pemba, der er den næststørste ø i øgruppen Zanzibar i Tanzania. Wete er hovedstad i regionen Pemba Kaskazini. Byen har et areal på 12,69 km², og havde ved folketællingen i 2002 24.983 indbyggere.

Byer i Tanzania
Zanzibar
Morten Bonde

Morten Bonde (født 1991) er en dansk atlet medlem af Aalborg AM tidligere i Dybvad Idrætsklub (-2004).

Morten Bonde har vundet flere medaljer på DM, senest bronze ved de dansk inde-mesterskaber i højdespring 2011 med et spring på 2,03.

Danske mesterskaber 
  2011 Højdespring-inde 2,03
  2010 Højdespring-inde 1,90
  2009 Højdespring 1,97 meter
  2009 Højdespring-inde 1,96

Personlig rekord 
 Højdespring: 2,01 2011
 Højdespring-inde: 2,06 2011

Eksterne henvisninger 
 Statletik.dk – Profil Morten Bonde

Højdespringere fra Danmark
Atleter fra Aalborg AM
Atleter fra Dybvad Idrætsklub
Silistria (Aarhus)

Silistria er en tidligere vandmølle, som er beliggende i Marselisborgskovene i Aarhus.

Huset er ejet af Aarhus Kommune, og huser i dag Orienteringsklubben Pan Aarhus aktiviteter.

Aarhus' historie
Bygninger, konstruktioner og anlæg i Aarhus
Rīgas Pasažieru termināls

Rīgas Pasažieru termināls (Rigas Passagerterminal; uofficielt Rīgas Pasažieru osta, Rigas Passagerhavn) er det officielle navn for virksomheden der driver passagerterminalen i Rigas havn, i Letlands hovedstad. Rīgas Pasažieru termināls ligger ud til Daugavafloden og består af kajanlægget tættest beliggende ved Vanšubroen og Riga Slot, og har plads til to store moderne færger og/eller krydstogtskibe på den ene side af kajanlægget samt adskillige lystbåde i den lille lystbådehavn på den anden side af kajanlægget.

Historie 
Det var først i 1965, at der opførtes en for skibspassagerer særskilt kaj med ankomstbygning for modtagelse af passagerer fra færger og krydstogtsfartøjer. Bygningen opførtes efter et projekt af arkitekterne M.Ģelzis, V.Savisko og konstruktøren A.Briedis, og den oprindelige betegnelse var "Jūras pasažieru stacija" (Havspassagerstation).

Færgeruter 
Eksisterende:
 Riga – Stockholm (Tallink)

Pasazieru terminals
Havne i Letland
Transportvirksomheder fra Letland
Radio SWH

Radio SWH er en radiostation i Riga, hovedstaden i Letland. Den etableredes i 1993 som den første private og kommercielle radiostation i Letland. I 1994 etableredes den russisk-sprogede udgave Radio SWH+, og i 2001 begyndte Radio SWH Rock at sende rockmusik.

Radio SWH's ejer og daglige leder frem til 2007 var Zigmars Liepiņš, hvorefter radiovirksomheden siden har tilhørt den irske virksomhed Communicorp Group, mens den daglige ledelse varetages af Jānis Šipkēvics.

Sendefrekvenser

Eksterne henvisninger 
 Radio SWH  
 Radio SWH TV Online  

Radiostationer fra Letland
Medievirksomheder fra Letland
Etableret i 1993
Chuggington

Chuggington er en computeranimeret serie for børn produceret af Ludorum plc og har været sendt på BBC børnekanal CBeebies og 175 kanaler rundt om i verden.

Serien foregå i den fiktive by Chuggington og følger seks antropomorfe lokomotiver.

Kilder og henvisninger 

 

Tv-serier for børn
Animerede tv-serier fra Storbritannien
Tv-programmer fra BBC
Britiske tv-serier fra 2000'erne
Britiske tv-serier fra 2010'erne
Britiske tv-serier fra 2020'erne
Ethiopian Airlines

Ethiopian Airlines er det nationale flyselskab fra Etiopien. Selskabet er ejet af den etiopiske stat og har hub og hovedkontor på Bole International Airport i landets hovedstad Addis Ababa. Selskabet blev etableret i 1945 under navnet Ethiopian Air Lines.

Ethiopian fløj i november 2011 til 80 destinationer i det meste af verden. Flyflåden bestod af 51 fly med en gennemsnitsalder på 9.9 år.

Selskabet blev 13. december 2011 optaget som fuldgyldigt medlem af flyalliancen Star Alliance.

Historie

1945 – 1958 
Selskabet blev etableret i 1945. Dette skete efter at Kejser Haile Selassie havde spurgt USA, Frankrig og Storbritannien om hjælp til at starte et nyt flyselskab, efter den italienske besættelse (1936-41) af landet. Da amerikanerne på daværende tidspunkt troede på området omkring det Røde Hav ville blive et centralt knudepunkt for flytrafik, blev det dem der indvilligede i at hjælpe Kejseren. 21. december 1945 blev selskabet stiftet under navnet Ethiopian Air Lines.

Det var de amerikanske flyselskaber Transcontinental Air Transport og Western Air Express, senere fusioneret til TWA, der stillede deres viden og tekniske bistand til rådighed for Ethiopian. Det var piloter, teknikere, revisorer og direktører fra USA der i starten stod for driften. Det var første ved Ethiopian Airlines 25 års jubilæum i 1971 at selskabet kunne klare sig uden hjælp fra udlandet.

Den første flyvning fandt sted 8. april 1946, da et Douglas C-47 Skytrain fly lettede fra Addis Ababa med kurs mod Kairo via en mellemlanding i Asmara. Denne rute blev senere fløjet som en permanent ugentlig rute. Fem C-47 Skytrain var anskaffet fra den amerikanske regering, og havde oprindeligt været anvendt af det amerikansk militær. Derfor var flyene ikke indrettet med separate rum til passagerer, bagage og fragt, og dette var derfor fast konfiguration af flyene de første år af Ethiopian Air Lines levetid.

Ethiopian anskaffede i 1950 tre eksemplarer af Convair CV-240 flyet, med på grund af det øgede behov for internationale ruter. En rute til Flughafen Frankfurt Main blev åbnet i 1957. Douglas DC-6 fly blev tilføjet flåden af langdistancefly i 1958.

Se også 
 Ethiopian Airlines Flight 409

Eksterne henvisninger 

 Ethiopian Airlines officielle hjemmeside

Referencer 

Flyselskaber fra Etiopien
Addis Ababa
Etableret i 1945
Star Alliance
Statsejede virksomheder
Aldons Vrubļevskis

Aldons Vrubļevskis (2. juni 1957 i Zaļenieki i Lettiske SSR) er en lettisk advokat og nuværende præsident for Letlands Olympiske Komité.

Vrubļevskis beskæftigede sig med og var mesterkandidat indenfor cykelsporten i Letland. Han har gentagne gange fejret sejre i det lettiske ungdoms- og juniormesterskab i landevejscykling, og som Rigas mester indenfor banecykling. Vrubļevskis fik sin uddannelse ved Smiltene mellemskole, og dimitterede fra Letlands Statsuniversitets juridiske fakultet.

I 1994 fik Vrubļevskis advokatbeskikkelse. I perioden 1995 til 1999 arbejdede han for Europas Olympiske Komités associeredes juridiske kommission, mens han i 1996 blev dommer ved Sportens Voldgiftsret i Lausanne i Schweiz.

I perioden fra 1998 til 2004 var Vrubļevskis Letlands Olympiske Komités generalsekretær. Den 9. oktober 2004 blev han valgt til samme komités præsident. I 2008 genvalgtes han til embedet.

Kildehenvisninger 

Advokater fra Letland
Sportsfolk fra Letland
Bendix Grodtschilling den ældre

Bendix Grodtschilling (den ældre) (født omkring 1620 i Holsten, død marts 1690 i København) var en dansk kunstkammerforvalter, far til Bendix Grodtschilling den yngre.

Han er født i Holsten (formentlig i Itzehoe), hvor han, i egenskab af dygtig snedker og drejer, 12. august 1655 fik ridderligt våbenskjold af Johan Rist, præst i Wedel og romersk kejserlig pfalz- og hofgreve, blev efter i en årrække at have været bosat i Itzehoe og Hamborg i 1660 indkaldt til Danmark og taget i kongens tjeneste som drejer. Som sådan blev han meget sysselsat, forfærdigede kårdefæster af agat, elfenbensarbejder, tronstolen af narhvalstand i 1662, også solidere ting som 1678 løbebroer over Rosenborg Slotskanal, og i 1684 havde han en kongelig trone ”under hænder”. Da det kongelig kunstkammer i 1680 overflyttedes fra Københavns Slot til dets nye bygning, blev Grodtschilling, som da var ansat og havde været meget virksom herved, den første kunstkammerforvalter. Christian V lod til erindring om kunstkammerets indretning Grodtschillings portræt, med nøglen til kunstkammeret i hånden, sætte over indgangsdøren til dette. Grodtschilling var to gange gift; sin anden hustru, Cathrine, ægtede han i august 1678; hun var endnu i live 1702. Grodtschilling døde i København i marts 1690 og er begravet i Trinitatis Kirke.

Ekstern henvisning 
 

Bendix 01
Hofkunstnere fra Danmark
Personer fra Holsten
Personer i Dansk Biografisk Leksikon
Danskere i 1600-tallet
Kongelige kunstkammerforvaltere fra Danmark
Jeanett Andersen

Jeanett Vestergaard Andersen (født 24. april 1991) er en dansk/britisk håndboldspiller, der pr. 2011 spiller i Aalborg DH U18 og Storbritanniens håndboldlandshold.

Jeanett Andersen har været en af profilerne i den danske U16-liga, i 2011 var hun med til at vinde Junior-DM-sølv med Aalborg DH. I 2011 er hun rykket op som ynglingespiller og spiller på Aalborg DHs U18 hold, Hun var indtil hun blev britisk statsborger  været fast deltager i talenttruppen i Nord og har spillet en enkelt kamp på 1990-91 landshold, da hun i april 2007 var med til at vinde 33-29 (15-15) over Tyskland.

Jeanett Andersens mor er født i Storbritannien, så derfor har hun fået adgang til et britisk pas og kan derfor spille på Storbrittaniens OL-landshold ved OL 2012 i London.

Jeanett Andersen er elev på Aalborghus Gymnasium.

Kilder 
Line Daugaard Olympisk Mester – Jeanett Andersen – Aalborg DHs engelske landsholdsspiller 

Håndboldspillere fra Danmark
Håndboldspillere fra Storbritannien
Håndboldspillere fra Aalborg DH
Rytterhuset

Rytterhuset er en sommervilla bygget af arkitekten Martin Nyrop i Ålsgårde. Det blev opført i 1889 som sommervilla til maleren Frants Henningsen og er i nationalromantisk, farverig stil med udsmykninger inspireret af vikingetiden. Rytterhuset og de tilhørende småbygninger blev fredet i 1997.

Kilder og eksterne henvisninger 
 Information om og billeder af Rytterhuset på Arkitekturbilleder.dk
 Kulturarvstyrelsens sagsbehandling ifm fredningen

Fredede bygninger, konstruktioner og anlæg i Helsingør Kommune
Fredede enfamiliehuse, rækkehuse og landsteder i Danmark
Martin Nyrop
Avianca

Avianca er det nationale flyselskab fra Colombia. Selskabet er ejet af latinamerikansk holdingselskab. Avianca har hub og hovedkontor i El Dorado International Airport i landets hovedstad Bogotá. Selskabet har rødder tilbage til 1919, hvor det blev stiftet under navnet SCADTA.

Avianca fløj i november 2011 til over 150 destinationer i det meste af verden. Flyflåden bestod af 71 fly med en gennemsnitsalder på 7.7 år.

Efter 18 måneders forberedelse bliver Avianca og datterselskabet TACA Airlines i maj 2012 optaget i flyalliancen Star Alliance. På dette tidspunkt vil de 2 selskaber været fuld integreret og flyve under navnet Avianca-TACA.

Eksterne henvisninger 

 Aviancas officielle hjemmeside

Referencer 

Flyselskaber fra Colombia
Etableret i 1919
Star Alliance
Bendix Grodtschilling

Bendix Grodtschilling er navnet på flere personer:

 Bendix Grodtschilling den ældre (ca. 1620-1690) – drejer og kgl. kunstkammerforvalter
 Bendix Grodtschilling den yngre (1655-1707) – maler og kgl. kunstkammerforvalter, søn af ovennævnte
 Bendix Grodtschilling den yngste (1686-1737) – maler og kgl. kunstkammerforvalter, søn af ovennævnte
Bendix Grodtschilling den yngre

Bendix Grodtschilling den yngre (født 1. december 1655 i Itzehoe, død 10. marts 1707 i København) var en dansk maler, far til Bendix Grodtschilling den yngste.

Han var søn af Bendix Grodtschilling den ældres første ægteskab; han blev i Frankrig og Italien uddannet til maler, men blev dog kun en ubetydelig og lidet frugtbar kunstner i portrætfaget. Han kom tilbage til Danmark omkring 1670, og allerede 1672 fik han betaling for tre skilderier, han havde leveret til Rosenborg. Hans fader skaffede ham jævnlig arbejde for hoffet, og 1690 blev han kunstkammerforvalter, mens der i 1691 tilstodes ham 100 Rigsdaler kurant årlig af kongens kasse. Han var altså nu hofkunstner; da faderen samme år døde, fulgte Grodtschilling ham i embedet som forvalter ved Kunstkammeret. Af hans malerier kan nævnes: den ældre Grodtschillings portræt, nu på Rosenborg, Christian V til hest, til Appartementssalen på det gamle Københavns Slot, og et "optisk Stykke": de oldenborgske konger med Christian V i midten. Han skal også have gjort tegninger til tapeter på Rosenborg (dog ikke til dem i Riddersalen, jvfr. I, 252). 1704 blev han assessor i Hofretten.

Grodtschilling døde 10. marts 1707 og er begravet i Trinitatis Kirke; hans hustru, Ane Cathrine Eilersdatter Sander eller Zanders, døde 1716. Af deres 12 børn var de fleste døde unge.

Ekstern henvisning 
 

Bendix 02
Kongelige kunstkammerforvaltere fra Danmark
Hofkunstnere fra Danmark
Malere fra Danmark
Portrætmalere
Personer fra Itzehoe
Personer i Dansk Biografisk Leksikon
Danskere i 1600-tallet
Danskere i 1700-tallet
Dommere i Hofretten (Danmark)
CSX Transportation

CSX Transportation er en godstransportør i USA, som ejer jernbanestrækninger på i alt 34.000 kilometer.  Virksomheden, der er et datterselskab til CSX Corporation, har hovedkvarter i Jacksonville, Florida, og er aktiv i det østlige USA samt Ontario og Quebec i Canada

Referencer 

Jernbaneselskaber i USA
Transportvirksomheder fra USA
Jernbanestrækninger i USA
Shenzhen Airlines

Shenzhen Airlines er et flyselskab fra Kina. Selskabet er ejet af forskellige investorer med Air China som hovedaktionær, og har hub og hovedkontor på Guangzhou Baiyun International Airport ved storbyen Shenzhen i provinsen Guangdong. Selskabet blev etableret i slutningen af 1992 og dets første flyvning fandt sted 17. september 1993.

Shenzhen fløj i november 2011 til omkring 110 destinationer, hvor af de fleste var indenrigs i Kina. Flyflåden bestod af 110 fly med en gennemsnitsalder på 5 år. Heraf var der 44 eksemplarer af Airbus A320-200 og 43 af typen Boeing 737-800.

I april 2011 blev det offentliggjort af Shenzhen Airlines var blev godkendt til at starte forberedelserne til optagelse i flyalliancen Star Alliance.

Eksterne henvisninger 

 Shenzhen Airlines officielle hjemmeside

Referencer 

Flyselskaber fra Kina
Etableret i 1992
Star Alliance
Airlines
Statsejede virksomheder fra Kina
Norfolk Southern Railway

Norfolk Southern Railway er en godstransportør i USA, som ejer jernbanestrækninger på i alt 34.600 kilometer fordelt på 22 østlige delstater, District of Columbia og provinsen Ontario i Canada.  Virksomheden, der er et datterselskab af Norfolk Southern Corporation, har hovedkvarter i Norfolk, Virginia.  Det produkt, som selskabet hyppigst transporter, er kul fra miner i Indiana, Kentucky, Pennsylvania, Tennessee, Virginia og West Virginia.  Desuden har selskabet omfattende intermodal godstransport i det østlige Nordamerika.

Selskabet blev dannet i dets nuværende form i 1982, ved oprettelsen af moderselskabet, et holdingselskab.  Den 31. december 1990 blev Southern Railway omdøbt til Norfolk Southern Railway, og kontrollen med Norfolk and Western Railway blev overført fra holdingselskabet til Norfolk Southern Railway.  I 1999 voksede selskabet betydeligt, da halvdelen af Conrail blev opkøbt.

Jernbaneselskaber i USA
Transportvirksomheder fra USA
Jernbanestrækninger i USA
New Jersey Transit

New Jersey Transit Corporation (normalt kaldet New Jersey Transit, NJ Transit eller NJT) er et offentlig transportselskab (busser, letbaner og tog), dækkende hele den amerikanske delstat New Jersey, samt Manhattan i New York City, Orange County og Rockland County i delstaten New York.

Selskabet betjener et areal på 13.790 km², hvilket gør det til USA's største delstatsdækkende offentlig transportsystem samt til USA's tredjestørste leverandør af transport via bus, jernbane og letbane målt på antal passagerer.

New Jersey Transit fungerer også som indkøbskontor for mange private operatører i New Jersey, som modtager materiel (primært busser) fra NJT til brug på ruter i delstaten, som ikke er kontrolleret af NJT.

Referencer

Eksterne henvisninger 

NJ Transit

Jernbaneselskaber i USA
Transportvirksomheder fra USA
Nouvelair

Nouvelair Tunisie er et flyselskab fra Tunesien. Selskabet er ejet af Aziz Milad, og har hub og hovedkontor på Monastir – Habib Bourguiba International Airport ved byen Monastir. Selskabet blev etableret i 1989 under navnet
Air Liberté Tunisie, og første flyvning fandt sted 21. marts 1990.
 
Nouvelair fløj i november 2011 til en lang række destinationer. Selskabet er udover ruteflyvning også storleverandør af charterflyvninger imellem europæiske lufthavne og tunesiske rejsemål, for en lang række europæiske rejsearrangører. Flyflåden bestod af 12 fly med en gennemsnitsalder på 12.6 år. Heraf var der 10 eksemplarer af Airbus A320-200 med 177 siddepladser og 2 af typen Airbus A321-200 med kapacitet til 215 passagerer.

Eksterne henvisninger 

 Nouvelairs officielle hjemmeside

Referencer 

Flyselskaber fra Tunesien
Etableret i 1989
Shinyanga

Shinyanga er en by i den nordlige del af Tanzania. Den er hovedstad i regionen Shinyanga, og havde i 2010 en befolkning 107.362 og et areal på 553,78 km².

Byen ligger mellem Mwanza (143 km mod nord) og Tabora (212 km mod syd) på en delvis asfalteret vej.

Eksterne kilder og henvisninger 

Byer i Tanzania